Nazim Hakkani

Šejh Muhammed Nazim Adil el-Hakkani el-Kubrusi (turski: Şeyh Muhammed Nazım Adil El-Hakkani Kıbrısi), rođen kao Mehmet Nazım Adil, poznatiji kao šejh Nazim, bio je kiparski turčin. Bio je sunitski muslimanski imam i jedan od najutjecajnijih članova nakšibendijskog tarikata kojeg je osnovao.

 Biografija 

Šejh Nazim je rođen kao Mehmet Nazim Adil 21. aprila 1922, a njegovo porijeklo se proteže do imama Abdul Kadira Gilanija preko njegovog djeda s očeve strane, i do Rumija preko njegovog djeda s majčine strane, po kojem je i dobio ime.

Tokom studija preselio se u Istanbul 1940. kako bi studirao hemijsko inženjerstvo na Univerzitetu u Istanbulu. Kasnije će izjaviti: „Nisam osjećao nikakvu privlačnost prema modernoj nauci; moje srce je uvijek težilo duhovnim naukama“

 Studije šerijata i sufizma 
Šejh Nazim je studirao klasični arapski jezik i islamsko pravo (fikh) u Istanbulu, kod Džemaludina el-Alsunija i od njega dobio idžazu iz ovih predmeta. U nakšibendijski sufizam ga je inicirao Sulejman Arzarumi, koji ga je na kraju uputio u Damask da nastavi studije kod svog budućeg šeiha. Napustio je Istanbul i stigao u Siriju 1944.

Nakon završetka nemira zbog Drugog svjetskog rata, Nazim je uspio ući u Damask 1945. Tamo je upoznao Abdullaha Fa'izija ed-Degestanija i njih dvojica su razmijenili sufijsku zakletvu međusobne odanosti (bejat).

 Islamska misionarska aktivnost 
desno|mini|175x175piksel|Šejh Nazim (desno) u molitvi sa šejhom Hišamom Kabbanijem (lijevo) na islamskoj konferenciji 1996.
Nazim se vratio na Kipar i započeo propovijedati. Dok je bio tamo, došao je u sukob s kemalističkim upravnim tijelom turske zajednice na ostrvu, koje je u skladu s kemalističkom ideologijom aktivno težilo deislamizaciji društva. Vlada je donijela zakone kojima se zabranjuje javno izvođenje islamskog ezana u njegovom tradicionalnom arapskom obliku. Bez obzira na to, Nazim je nastavio to da radi. Sukob je riješen dolaskom na vlast Adnana Menderesa u Turskoj, čija je vlada odabrala tolerantniji pristup islamskim tradicijama.

Nazim se nastanio u Damasku 1952. kako bi nastavio studije kod Abdullaha, iako je nastavio provoditi tri mjeseca ili više svake godine na Kipru.

Nakon smrti Abdullaha Fa'izija ed-Degestanija 1973., Nazim je postao njegov duhovni nasljednik. 1974. počeo je posjećivati zapadnu Evropu, putujući svake godine u London za mjesec ramazan. Stekao je veliki broj sljedbenika duhovnih tragatelja iz zapadne Evrope i Sjeverne Amerike, od kojih su mnogi prešli na islam nakon susreta s njegovim učenjem. Od 1980, njegova predavanja o islamu i sufizmu objavljivana su na engleskom i drugim evropskim jezicima.

Nazimovu međunarodnu privlačnost olakšala je njegovo poznavanje engleskog, turskog, arapskog i grčkog jezika.

U kasnijim godinama, Nazim je redovno bio prepoznat kao jedan od pedeset najuticajnijih muslimana svijeta u godišnjem izadnju "500 najuticajnijih muslimana": u izdanju za 2013/2014. zauzeo je 42. mjesto.

 Politička mišljenja 
Nazim se bavio politikom. Imao je bliske veze s nekoliko značajnih političara, posebno s predsjednikom Turske, Turgutom Özalom, i vođom kiparskih Turaka, Raufom Denktaşom. Rođen neposredno prije pada Osmanskog carstva, hvalio je osmansku historiju i civilizaciju, poređujući njenu kulturu njenoj budućoj državi, modernoj Republici Turskoj.Nazim al-Haqqani, Magnificence . Saltanat: The Majesty and Magnificence of Islam, vol. 9, #8. December 2011.

 Smrt 
mini|250x250piksel|Dvorište Nazimove sufijske lože i grobnog mjesta, Lefke, Sjeverni Kipar.
Nazim je primao medicinsku njegu od 17. aprila 2014., kada je hitno prebačen iz svog doma u Lefkeu u Univerzitetsku bolnicu Bliskog istoka u Sjevernoj Nikoziji, na Sjevernom Kipru, nakon što je patio od respiratornih problema. Umro je 7. maja 2014. u 92. godini života.

 Također pogledajte 

 Nakšibendijski tarikat
 Hišam Kabbani

 Reference 

 Vanjski linkovi 

 www.sheiknazim.com - Službena stranica I 
 www.sheiknazim2.com - Službena stranica II
 www.naqshbandi.asn.au - Nakšibendijski red Australije 
 www.naqshbandi.org.za - Nakšibendijski red Južne Afrike
 www.naqshbandi.org.es - Nakšibendijski red Španije
 www.naqshbandi.com.ar - Nakšibendijski red Argentine
 www.uksufi.co.uk - Šejh Nazimovi derviši u Velikoj Britaniji
 www.mercyoceans.org - Okeani milosti 
 www.sufilive.com - Sufizam uživo
 www.beforearmageddon.com - Prije apokalipse
 www.alhaqqani.com - arapski 

 Linkovi video zapisa 
 Sijela i sohbeti I
 www.suficinema.com - Raznovrsni događaji I

Kategorija:Muslimani
Kategorija:Tasavuf
Kategorija:Biografije, Larnaca
Kategorija:Rođeni 1922.
Kategorija:Umrli 2014.